sagorsarker/bangla-wikipedia huggingface dataset:
ক্যাচ-২২

ক্যাচ-২২ () হলো একপ্রকারের কূটাভাসিক পরিস্থিতি যেখানে বিপরীতধর্মী নিয়মনীতি ও সীমাবদ্ধতার জন্যে কোন ব্যক্তিবিশেষ এটাকে এড়াতে পারে না। 
আমেরিকান ঔপন্যাসিক জোসেফ হেলার এ শব্দটি প্রথম তার ১৯৬১-এর উপন্যাস "ক্যাচ-২২"-তে ব্যবহার করেন।
একটি উদাহরণ হলো:
ক্যাচ-২২ সমূহ অধিকাংশক্ষেত্রে নিয়মনীতি, প্রক্রিয়া থেকে উদ্ভব হয়, যেখানে ব্যক্তিবিশেষ ভুক্তভোগী কিন্তু বিষয়টির উপর তার কোন নিয়ন্ত্রণ নেই, কারণ নিয়মটির সাথে লড়াই করার মানেই হচ্ছে নিয়মটি মেনে নেয়া।
অন্য একটি উদাহরণ হিসেবে বলা যায়, কিছু বিষয় শুধু তখনই অর্জন করা যায়, যখন তার প্রয়োজন থাকে না (যেমন, যার অর্থ প্রয়োজন তাকে ব্যাংক কখনও ঋণ দিবে না)। শব্দটি দ্বারা আবার বুঝায় যে "ক্যাচ-২২"-এর নির্মাতারা তাদের ক্ষমতার অপব্যবহারকে ন্যয্যতা দেয়ার জন্যে কিছু যুক্তবহির্ভূত নিয়মের প্রচলন করেছে।
জোসেফ হেলার তার ১৯৬১ সালের উপন্যাস "ক্যাচ-২২"-এ প্রথম এ শব্দটির ব্যবহার করেন, যেখানে দ্বিতীয় বিশ্বযুদ্ধের সৈন্যদের উপর অর্থহীন আমলাতান্ত্রিক অবরোধের কথা বলা হয়। ডক ড্যানিকা নামে একজন মনোবিশারদ এ শব্দটির সাথে পরিচয় করিয়ে দেন, যিনি কেন বিমানচালকরা মারাত্মক অভিযানগুলো এড়াতে মানসিকভাবে সুস্থ না বুঝানোর জন্যে মানসিক মূল্যায়নের আবেদন করে, যা বুঝায় সে মানসিকভাবে সুস্থ এবং অসুস্থ হতে পারে না। এ শব্দদ্বয় একই সাথে এমন একধরনের উভয়সংকট বুঝায় যেখানে পরস্পর বিরোধী অথবা নির্ভর শর্তাদীর জন্যে পালানোর কোন সুযোগ নেই।
সাহিত্যের অধ্যাপক ইয়ান গ্রেগসনের মতে, এ বৃদ্ধার বক্তব্যে ক্যাচ-২২ হলো কুতর্ককে একপাশে সরিয়ে রেখে সরাসরিভাবে ক্ষমতার নির্মম ব্যবহার।
হেলার মূলত এ শব্দগুচ্ছটি অন্য সংখ্যা দিয়ে তৈরী করতে চেয়েছিলেন, কিন্তু তিনি ও তার প্রকাশক শেষ পর্যন্ত এ ২২ সংখ্যাটিতেই এসে ঠেকলেন। সংখ্যাটির বিশেষ কোন বিশেষত্ব নেই। শ্রুতিমধুরতাই ছিলো সংখ্যাটি ব্যবহারের মূল কারণ। শিরোনাম প্রথমে ছিলো "ক্যাচ-১৮", কিন্তু জনপ্রিয় "মিলা ১৮" প্রকাশিত হওয়ার পর হেলার এর নাম পরিবর্তন করেন।
"ক্যাচ-২২"-এর ব্যবহার ইংরেজি ভাষায় ক্রমেই বেড়ে চলছে। ১৯৭৫ সালের একটি সাক্ষাৎকারে হেলার বলেন, শব্দটি অন্যভাষায় সম্পূর্ণরূপে অনুবাদ সম্ভব না।
জেমস ই. কম্বস ও ড্যান ডি. নিমো বলেন বর্তমানে এ শব্দটির বিপুল জনপ্রিয়তার মূল কারণ আধুনিক সমাজেত বিশাল একটি অংশ এ আমলাতান্ত্রিক যৌক্তিকতায় হতাশ হয়ে পড়ে।
জর্জ ওরওয়েলের ডাবলথিংকের সাথে সাথে ক্যাচ-২২ বিপরীতধর্মী নিয়মের মধ্যে বন্দী হওয়ার বিধেয়কে বর্ণনার সবচেয়ে পরিচিত কয়েকটি উপায়ের একটি হয়ে উঠেছে।
রেডিও দিন রাত

রেডিও দিন রাত ঢাকাভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি স্কয়ার গ্রুপের মালিকানাধীন।
জাগো এফএম

জাগো এফএম একটি ঢাকাভিত্তিক এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৫ সালের ২৭ অক্টোবর যাত্রা শুরু করে।
বাংলা রেডিও

বাংলা রেডিও ঢাকা ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৬ সালের ৩ ফেব্রুয়ারি যাত্রা শুরু করে। ২০১৮ সালে চ্যানেলটি ভয়েস অব আমেরিকার অনুষ্ঠানমালা সম্প্রচার করার জন্য ভয়েস অব আমেরিকার সাথে চুক্তি স্বাক্ষর করে।
রেডিও এজ

রেডিও এজ বাংলাদেশের ঢাকা ভিত্তিক একটি এফএম রেডিও স্টেশন। এটি একটি ক্রীড়া ভিত্তিক রেডিও কেন্দ্র। এফএম রেডিওটি ২০১৭ সালের ৩০ সেপ্টেম্বর যাত্রা শুরু করে।
স্পাইস এফএম

স্পাইস এফএম হল ঢাকা ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৬ সালের ১ সেপ্টেম্বর যাত্রা শুরু করে। এটির মালিক হল রেডিও মাসালা লিমিটেড এবং বর্তমান সিইও হলেন তাসনিম বর্ষা ইসলাম।
স্পাইস এফএম অনুষ্ঠানগুলির মধ্যে রয়েছে:
আর্থ-সামাজিক দায়বদ্ধতার অংশ হিসাবে স্পাইস এফএম বিভিন্ন কল্যাণ কর্মসূচি পালন করে।
রেডিও একাত্তর

রেডিও একাত্তর ঢাকা ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৫ সালের ২৬ মার্চ যাত্রা শুরু করে। ২০১৯ বিপিএলে চ্যানেলটি রংপুর রাইডার্সের মিডিয়া সহযোগী ছিল।এটা মেঘনা গ্রুপ অব ইন্ডাস্ট্রিজ এর রেডিও স্টেশন।
কালারস এফএম

কালারস এফএম একটি ঢাকাভিত্তিক এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৪ সালের ১০ জানুয়ারি যাত্রা শুরু করে।
রেডিও আম্বার

রেডিও অ্যাম্বার একটি ঢাকাভিত্তিক এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৬ সালের ১ সেপ্টেম্বর যাত্রা শুরু করে।
গৌড়ীয় মিশন

গৌড়ীয় মিশন হল একটি গৌড়ীয় বৈষ্ণব মঠ এবং ধর্মপ্রচারক সংগঠন। এটির প্রতিষ্ঠাতা আচার্য হলেন শ্রীমদ ভক্তিসিদ্ধান্ত সরস্বতী গোস্বামী মহারাজ। ১৯৩৯/১৯৪১ সালে সন্ন্যাস গ্রহণ করার পর তৎকালীন আচার্য শ্রীমদ ভক্তি প্রসাদ পুরী গোস্বামী মহারাজের তত্ত্বাবধানে ব্রিটিশ ভারতের কলকাতায় ১৯৪০ সালের মার্চে সংগঠনটি নিবন্ধিত হয়েছে।
গৌড়ীয় মিশন হল শ্রী গৌড়ীয় মঠের সরকারী নিবন্ধিত নাম, যা ১৯২০ থেকে ১৯৩৭ সাল পর্যন্ত বিদ্যমান ছিল। গৌড়ীয় মঠের প্রতিষ্ঠাতা ভক্তিসিদ্ধান্ত সরস্বতীর মৃত্যুর পর, পরিচালকগোষ্ঠী ও সন্ন্যাসীরা পরবর্তীতে অনন্ত বাসুদেব প্রভুকে পরবর্তী আচার্য হিসাবে নির্বাচিত করেন। গৌড়ীয় মঠের আজীবন সম্পাদক ও সভাপতি কুঞ্জবিহারী বিদ্যাভূষণ (কুঞ্জ বাবু) এই সিদ্ধান্তের সাথে একমত হননি ও নিজের পৃথক শাখা ( মায়াপুরের "শ্রীচৈতন্য মঠ" শাখা) তৈরি করেছিলেন। এভাবে অনন্ত বাসুদেব প্রভু পরবর্তীতে তার উত্তরসূরির পদ ছেড়ে দেন এবং একটি নতুন সংগঠন প্রতিষ্ঠা করতে বাধ্য হন (প্রকৃতপক্ষে গৌড়ীয় মঠের নতুন করে নামকরণ) এবং পরবর্তীতে এটি গৌড়ীয় মিশন নামে পরিচিত হয়। ১৯৪৮ সালে গৌড়ীয় মঠ কেন্দ্রগুলি দুটি গোষ্ঠীতে বিভক্ত করা হয় ও গৌড়ীয় মিশন কলকাতা বাগবাজারের জাদুঘরসহ মন্দির "গৌড়ীয় মঠ" নিজেদের কাছে রাখে। যা আজ গৌড়ীয় মিশনের সদর দপ্তর । 
পরবর্তীতে অনন্ত বাসুদেব প্রভু ভক্তিসিদ্ধান্ত সরস্বতীর কিছু শিক্ষার সমালোচনা শুরু করেন । তিনি বিয়ে করে বৃন্দাবনে বসতি স্থাপন করেন। "বাবাজি"দের সাথে যোগ দেন ও বাংলাতে বৃন্দাবনের ছয় গোস্বামীর শাস্ত্রীয় গৌড়ীয় বৈষ্ণব রচনা অনুবাদ করেন। তাঁর পরে, মিশনের নেতৃত্বে ছিলেন ভক্তি কেভাল অদুলুমি (১৯৫৩ থেকে ১৯৮২ পর্যন্ত)। পরবর্তী আচার্য হলেন ভক্তি শ্রীরূপ ভাগবত (১৯৮২-১৯৯৩) এবং ভক্তি সুহৃদ পরিব্রাজক (১৯৯৩-২০১৮)। বর্তমান আচার্য হলেন ভক্তিসুন্দর সন্ন্যাসী মহারাজ।
মিশনের প্রধান পদ ও অংশ হল সভাপতি -আচার্য, সভাপতি, গভর্নিং বডি ও কাউন্সিলের সদস্য। এটির ভারতে ছাব্বিশটি মন্দির, যুক্তরাজ্যে ( লন্ডন এ "শ্রী বাসুদেব গৌড়ীয় মঠ" ১৯৩৩ সালে), মার্কিন যুক্তরাষ্ট্রে ( নিউ ইয়র্ক এ "শ্রী ভক্তি শ্রীরূপ ভাগবত গৌড়ীয় মঠ " ২০০৭ সালে) ও বাংলাদেশে (লালমনিরহাটে "শ্রী ভক্তিকেবল গৌড়ীয় আশ্রম ,দলগ্রাম " ) সহ তিনটি মন্দির আছে। আনুমানিক ৬০ সন্ন্যাসী আছে। চিকিৎসা সেবা ও ঔষধালয় তৈরি করেছে। বাংলা ভাষায় ""ভক্তি পত্র"" নামে একটি মাসিক পত্রিকা প্রকাশ করছে। ২০১৯ সালে গৌড়ীয় মিশন বাগবাজারে বিশ্বের প্রথম চৈতন্য সংগ্রহশালা তৈরি করে। ২০২০ সালে করোনায় অনটনে ভোগা মানুষদের বাগবাজার, দিল্লী, মুম্বাই, নবদ্বী‌প ও অন্যান্য জায়গায় খাদ্য বিতরণ করেন।
শ্রী কৃষ্ণ চৈতন্য মিশন

শ্রী কৃষ্ণ চৈতন্য মিশন একটি আন্তর্জাতিক হিন্দু গৌড়ীয় বৈষ্ণব মিশনারি সংগঠন। মূলত ১৯৬৬ সালের জুন মাসে শ্রীকৃষ্ণ চৈতন্য আশ্রম মঠটি কাকিন্দা (অন্ধ্রপ্রদেশ,ভারত) শহরে প্রতিষ্ঠিত হয়েছিল। ১৯৮৩ সালে শ্রী চৈতন্য চন্দ্র আশ্রম ও মিশন পুরী (উড়িষ্যা) কেন্দ্রে নিবন্ধিত হয়েছিল। 
প্রতিষ্ঠাতা ভক্তি বৈভব পুরি গোস্বামীর (১৯১৩-২০০৯, জন্ম নাম - নরসিংহ) উড়িষ্যাতে জন্ম ।তিনি ভক্তি সিদ্ধান্ত সরস্বতীর শিষ্য়‌ ও পূর্বে গৌড়ীয় মঠএর একজন সদস্য ছিলেন। তিনি "ভাগবতাচার্য" নামে পরিচিত ছিলেন অর্থাৎ তিনি পুরো ভাগবত পুরাণ জানতেন। তিনি ভক্তি স্বরূপ গিরির সাথে ১৯৬৬ সালে সন্ন্যাস গ্রহণ করেন। ১৯৯৭ সাল থেকে তিনি বারবার পশ্চিমা দেশগুলিতে ভ্রমণ করেছেন ।
এই মিশনের প্রধানত ভারতে ২৫ টি মঠ ও মন্দির রয়েছে। তবে ইউরোপ ও রাশিয়াতেও এর মঠ ও মন্দির আছে ।বই প্রকাশনায় শ্রী ভক্তি বিজ্ঞান নিত্যানন্দ বুক ট্রাস্ট কাজ করে। ওড়িয়া, তেলুগু, হিন্দি ও ইংরেজিতে আধ্যাত্মিক সাহিত্য প্রকাশ করে। প্রসাদ বিনামূল্যে বিতরণ করে। মিশনের বর্তমান প্রধান আচার্য‌ ভক্তি বিচার বিষ্ণু।
শ্রী চৈতন্য গৌড়ীয় মঠ

শ্রীচৈতন্য গৌড়ীয় মঠ (SHCHGM) একটি আন্তর্জাতিক হিন্দু গৌড়ীয় বৈষ্ণব সংগঠন।যা ১৯৫৩ সালে শ্রীল ভক্তি দ্বৈত মাধব গোস্বামী (১৯০৪-১৯৭৯) দ্বারা প্রতিষ্ঠিত (বেসরকারীভাবে ১৯৪০ সালে)। তিনি ভক্তিসিদ্ধান্ত সরস্বতী ঠাকুর এর শিষ্য়‌। এটি কলকাতায় অবস্থিত। শ্রীচৈতন্য গৌড়ীয় মঠের আসাম ও পাঞ্জাবসহ ভারতে প্রায় ২৪ টি মঠ রয়েছে। একটি মাসিক পত্রিকা চৈতন্য বাণী প্রকাশ করে।বর্তমানে এর নেতৃত্বে আছেন আচার্য ভক্তি বল্ল‌ভ তীর্থ। রাশিয়ার মস্কোতে ১৯৯৯ সালে এর একটি আশ্রম খোলা হয়েছে।
২৬১৩

২৬১৩ একটি ভারতীয় টেলিভিশন শো যা '২৬১২'এর পরের পর্ব।এটি স্পিয়ার অরিজিনস দ্বারা তৈরি।এটি ২০১৩ সালের ২৫ মার্চ শুরু ও ২০১৩ সালের ৩১ মে শেষ হয়।
সন্ত্রাসী হামলার পরিকল্পনা নিয়ে এর গল্প।এটি রেশমির ২৬১২ এর পরবর্তী গল্প। শাহানার মৃত্যুর পর নতুন জীবন শুরু হয় রেশমির । সে একজন সাধারণ নাগরিক কিন্তু বাধ্য হয়ে সে একটি গোয়েন্দা সংস্থা (এসআইইউ) এর অংশ হয়। যারা সন্ত্রাসবাদের বিরুদ্ধে লড়াই করছে ।তার প্রেমিক রনদীপ তাকে তার মিশনে সাহায্য করে।
মতলব উত্তর থানা

মতলব উত্তর থানা বাংলাদেশের চাঁদপুর জেলার অন্তর্গত মতলব উত্তর উপজেলার একটি থানা।
২০০০ সালের ৩০ এপ্রিল মতলব উত্তর থানা প্রতিষ্ঠিত হয়।
মতলব উত্তর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম মতলব উত্তর থানার আওতাধীন।
২৬১২

২৬১২ একটি ভারতীয় হিন্দি টেলিভিশন শো ।এটি স্পিয়ার অরিজিনস দ্বারা তৈরি।
এটি এক তরুণ, কিন্ডারগার্টেন শিক্ষক রেশমি ভার্গবের গল্প। যে ২৬/১১ এর চেয়েও ভয়ংকর ২৬১২ নামক সন্ত্রাসের কেন্দ্রে নিজেকে খুঁজে পায়। সন্ত্রাসবাদের একটি গল্প । কীভাবে একজন সাধারণ কেজি শিক্ষক নিজেকে এমন একটি চক্রান্তে জড়িয়ে ফেলে যা প্রত্যেককে বিচলিত করবে । কারণ রেশমি ২৬১২ মিশনের প্রধান শাহানার মুখোমুখি হয়। শাহানা একজন নিবেদিতপ্রাণ মা। সে ২৬১২ সফলভাবে সম্পন্ন করার জন্য দৃঢ়সংকল্পবদ্ধ। এটি তাদের গল্প । ২৬১২ এর ফলে কীভাবে তাদের জীবন পরিবর্তিত হয় তার গল্প।
স্বাধীনতা যুদ্ধ

একটি স্বাধীনতার যুদ্ধ বা স্বাধীনতা যুদ্ধ বা মুক্তিযুদ্ধ হল কোন রাজ্য বা অঞ্চলজুড়ে সংঘটিত সংঘর্ষ যা স্বাধীনতার ঘোষণা করেছে। যদি কখনো কোন রাষ্ট্র এমন কোন ভূমিতে স্বার্বভৌমত্ব প্রতিষ্ঠা করার জন্য সামরিক বাহিনী পাঠায় যা পূর্বে তাদের অধিকৃত ছিল অথবা স্থানীয় জনগণ যদি প্রাক্তন অধিকারী কর্তৃপক্ষের সঙ্গে সংঘাতে জড়িয়ে পড়ে, তবে একটি বিচ্ছিন্নতাবাদী বিদ্রোহ শুরু হয়। যদি নতুন রাষ্ট্র সফলভাবে প্রতিষ্ঠিত হয়, তখন সাধারণত উক্ত সংঘাতটি স্বাধীনতা যুদ্ধ নামে পরিচিতি লাভ করে।
স্বাধীনতা যুদ্ধের উদাহরণসমূহের মধ্যে রয়েছে:
জীবা (অভিনেতা)

জীবা () হচ্ছেন ভারতের তামিল চলচ্চিত্র শিল্পের একজন অভিনেতা। তার জন্মনাম অমর বি চৌধুরী। ১৯৮৪ সালে জন্মগ্রহণকারী জীবা ১৯৯১ সালে শিশুশিল্পী হিসেবে অভিনয় জীবন শুরু করেছিলেন তার বাবার প্রযোজিত একটি চলচ্চিত্রে। ২০০৩ সালের চলচ্চিত্র 'আসাই আসাইআই' চলচ্চিত্র দ্বারা জীবার সত্যিকারের অভিনয় জীবন শুরু হয়েছিলো। ২০০৫ সালের চলচ্চিত্র 'রাম'তে অভিনয় করে জীবা প্রশংসিত হয়েছিলেন। তামিল চলচ্চিত্র শিল্পের কিংবদন্তি অভিনেতা শিবাজী গণেশনের পরে জীবাই একমাত্র তামিল চলচ্চিত্র অভিনেতা যিনি সাইপ্রাস আন্তর্জাতিক চলচ্চিত্র উৎসবে পুরস্কার জিতেছিলেন, তিনি এই পুরস্কার 'রাম' চলচ্চিত্রটির জন্য পেয়েছিলেন।
জীবা অভিনীত সফল চলচ্চিত্রগুলো হচ্ছে, 'ই' (২০০৬), 'কাটরাডু তামিড়' (২০০৭), 'শিব মানশুলা শক্তি' (২০০৯), 'কো' (২০১১), 'নানবান' (২০১২), 'নিদানে এন পোনভাসানদাম' (২০১২) এবং 'এনড্রেনড্রাম পুন্নাগাই' (২০১৩)।
বানৌজা অনুসন্ধান

বাংলাদেশ নৌবাহিনী জাহাজ (সংক্ষেপেঃ বানৌজা) অনুসন্ধান বাংলাদেশ নৌবাহিনীর রোবাক-শ্রেণীর একটি জরিপ জাহাজ। এই জাহাজটি ব্রুক মেরিন, যুক্তরাজ্যে নির্মিত হয়। এটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্যক্রম পরিচালনা করতে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য যুক্তরাজ্য হতে জরিপ জাহাজ ক্রয়ের সিদ্ধান্ত নেওয়া হয়। এরই ধারাবাহিকতায় ২৮ মে, ২০১০ সালে বানৌজা অনুসন্ধান জাহাজটি যুক্তরাজ্য হতে ক্রয় করা হয়। ২৩ জুলাই, ২০১০ সালে তৎকালীন কমান্ডার নাঈম গোলাম মুক্তাদিরের নেতৃত্বে জাহাজটি চট্টগ্রামে পৌঁছায়। বাংলাদেশে যাওয়ার পথে জাহাজটি জিব্রাল্টার, মরক্কো, মিশর, সৌদি আরব, সাইপ্রাস, ওমান ও শ্রীলঙ্কা বন্দর পরিদর্শন করে। অবশেষে ২৯ ডিসেম্বর, ২০১০ সালে জাহাজটি বাংলাদেশ নৌবাহিনীতে কমিশন লাভ করে। বানৌজা অনুসন্ধান সঠিক তথ্য সরবরাহের মাধ্যমে মিয়ানমার ও ভারতের বিরুদ্ধে সামুদ্রিক সীমানার রায় নিশ্চিত করতে গুরুত্বপূর্ণ ভূমিকা পালন করে।
বানৌজা অনুসন্ধান জাহাজটির দৈর্ঘ্য , প্রস্থ এবং গভীরতা । জাহাজটিতে রয়েছে ২টি মিরলিস ব্ল্যাকস্টোন ইএস৮ সুপার চার্জড ডিজেল ইঞ্জিন যার ফলে জাহাজটি ঘন্টায় সর্বোচ্চ গতিতে চলতে সক্ষম। সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্যক্রম এবং সামুদ্রিক গবেষণা পরিচালনা করতে জাহাজটি সকল ধরনের অত্যাধুনিক যন্ত্রপাতি দ্বারা সজ্জিত। এছাড়াও জাহাজটিতে রয়েছে দ্রুতগতি সম্পন্ন একটি টহল বোট। অক্টোবর, ২০১১ সালে জাহাজটিতে অগভীর পানির উপযোগী মাল্টিবিম ইকো সাউন্ডার যুক্ত করা হয়। এই জাহাজের লক্ষ্য হচ্ছে নদীর জীববৈচিত্র সংরক্ষণ ও নাব্যতা বজায় রাখা, সামুদ্রিক সীমানা সীমিত করা এবং প্রয়োজনীয় তথ্য ও পরিসংখ্যানের তথ্য সংগ্রহ করে উপকূলীয় এলাকা সংরক্ষণ করা। জাহাজটি গবেষণা কার্যক্রম এবং সামুদ্রিক সম্পদ অর্জনে গুরুত্বপূর্ণ ভূমিকা পালন করে। এছাড়াও যুদ্ধকালীন পরিস্থিতিতে জাহাজটি মাইন বিধ্বংসী জাহাজ সমূহের সহায়ক জাহাজ হিসাবে ভূমিকা পালন করতে সক্ষম।
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
বানৌজা গোমতী

বাংলাদেশ নৌবাহিনী জাহাজ (সংক্ষেপেঃ বানৌজা) গোমতী বাংলাদেশ নৌবাহিনীর আইল্যান্ড-শ্রেণীর একটি উপকূলীয় টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা গোমতী জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। ৬ ফেব্রুয়ারি, ১৯৭৭ সালে জাহাজটির নির্মাণ কাজ শুরু হয় এবং ২২ ফেব্রুয়ারি, ১৯৭৮ সালে জাহাজটি পানিতে ভাসানো হয়। পরবর্তীতে জাহাজটি এইচএমএস অ্যাঙ্গেলসি (পি২৭৭) নামে ব্রিটিশ রাজকীয় নৌবাহিনীতে কমিশন লাভ করে।
৩১ অক্টোবর, ২০০২ সালে বানৌজা গোমতী জাহাজটিকে বাংলাদেশ নৌবাহিনী সংগ্রহ করে এবং জাহাজটি ৪ মে, ২০০৪ সালে নৌবাহিনীতে কমিশন লাভ করে। বর্তমানে জাহাজটি কমোডর কমান্ডিং খুলনা এর কমান্ডের অধীনে মোতায়েন রয়েছে।
বানৌজা গোমতী জাহাজটির দৈর্ঘ্য , প্রস্থ এবং গভীরতা । এটি স্বাভাবিক অবস্থায় ওজন এবং পূর্ণ অবস্থায় । জাহাজটিতে রয়েছে ২টি ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম। এছাড়াও জাহাজটি গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা গোমতী জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
থেসেউসের জাহাজ

পরিচয়ের অধিবিদ্যায়, শিপ অব থেসেউস বা থেসেউসের জাহাজ () হলো একধরনের চিন্তন পরীক্ষা যেখানে একটি জাহাজ যার প্রত্যাকটি উপাদান প্রতিস্থাপন করা হয়েছে তা কি অভিন্ন জাহাজ আছে নাকি নেই এ ধরনের প্রশ্ন তোলা হয়।
প্রথমে ধরা যাক, থেসেউসের বিখ্যাত জাহাজটি জাদুঘর সামগ্রী হিসেবে কোন পোতাশ্রয়ে রাখা হলো। বছরের পর বছর চলে গেলে, কিছু অংশ ক্ষয়ে যাওয়া শুরু করে, যা নতুন অংশ দ্বারা প্রতিস্থাপন করা হয়। এক শতাব্দী পরে, জাহাজের সবগুলো অংশই প্রতিস্থাপন করা হয়ে গেলো। প্রতিস্থাপিত এ জাহাজটি মূল জাহাজের মত এখনও কি একই বস্তু?
দ্বিতীয়ত, অপসারিত প্রত্যাকটি অংশ, ধরা যাক, একটি গুদামঘরে সংরক্ষণ করে রাখা হলো, এবং এক শতাব্দী পরে, এ নষ্ট হওয়া রোধ করার প্রযুক্তি উদ্ভাবিত হলো এবং তাদের একত্রিত করে একটি জাহাজ বানানো আবার সম্ভবপর হলো।
পুননির্মিত এ জাহাজটিই কি তবে থেসেউসের জাহাজ? এবং যদি তাই হয়, তাহলে পোতাশ্রয়ে সংরক্ষিত প্রতিস্থাপিত জাহাজটিও কি থেসেউসের জাহাজটিই? 
এ তত্ত্ব বলে যে দুটো জাহাজ, যদিও প্রত্যাকভাবে অবিকল, দুটো ভিন্ন সময়ে অবস্থান করলে তারা অভিন্ন না। প্রত্যাক-সময়ে-জাহাজ একেকটি স্বকীয় "ঘটনা"। তাই এমনকি অংশসমূহের প্রস্তিস্থাপন ব্যতীতও, পোতাশ্রয়ে অবস্থিত জাহাজও প্রতিটি সময়ে ভিন্ন।
পরিচয়ের এ ধারণা অন্যকোন অধিবিদ্যক যন্ত্র দ্বারা প্রতিস্থাপন করা যায়। এ সমাধান সর্বপ্রথম গ্রিক দার্শনিক হেরাক্লিতোস দেন, তিনি যে নদীর পানি বারবার পরিবর্তিত হয় এমন একটি নদীর কথা বলেন। অ্যারিয়াস ডিডেমাস তার কথা বলেন, "যায়া একই নদীতে পা রাখে, ভিন্ন ভিন্ন জল তার পা ছুয়ে বয়ে যায়।” প্লুটার্ক হেরাক্লিতোসের এ মতের বিরুদ্ধচারণ করেন, এ জল ছিটিয়ে পড়ে, আবার একসাথে আসে আবার অপসৃত হয়। 
দর্শনের অনেক প্রায়োগিক ক্ষেত্রসমূহে এর দেখা পাওয়া যায়। মন দর্শনে জাহাজটি একজন ব্যক্তি দ্বারা প্রতিস্থাপিত হয়েছে যার পরিচয় সময় থেকে সময়ে প্রশ্নবিদ্ধ হয়। আইনি দর্শন ও বাস্তবিক দর্শনে যখন কোন বস্তুর মালিকানা অথবা এর উপর অধিকারের বিষয়ে মতবিরোধ তৈরি হয়, তখন কূটাভাসের দেখা মিলে। উদাহরণস্বরূপ, কোম্পানিসমূহ, খেলার দল এবং সংগীত গোষ্ঠি তাদের অংশ পরিবর্তন করে এবং তাদের পূর্ব সদস্যের সাথে বিরোধ তৈরি হয়, যার ফলে নতুন ও পুরোনোদের মধ্যে আইনি লড়াই উপস্থিত হয়। সাথে সাথে লেখা ও কম্পিউটার প্রোগ্রামসমুহ ক্রমাগত সম্পাদিত হতে হতে এত বেশি পরিবর্তিত হয় যে, মূল বিষয়ের কিছু অবশিষ্ট থাকে না, তখন মূল লেখক বা স্রষ্টার এর উপর কোন অধিকার থাকে কি না তা নিয়ে তর্ক হতে পারে।
মোজাম্মেল হোসেন লালু

মোজাম্মেল হোসেন লালু (মৃত্যু: ১ সেপ্টেম্বর ২০১৪) ছিলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি ১৯৯৬ সালের উপ নির্বাচনে কুড়িগ্রাম-৩ থেকে সংসদ সদস্য নির্বাচিত হয়েছিলেন।
লালু বাংলাদেশের রাষ্ট্রীয় মালিকাধীন জনতা ব্যাংকের ডেপুটি জেনারেল ম্যানজার পদে চাকরি করেন। 
লালু ১৯৯০ সালে হুসেইন মুহাম্মদ এরশাদ গ্রেফতার হলে তিনি এরশাদ মুক্তি পরিষদ গঠন করেছিলেন এবং এর নেতৃত্ব দেন। তিনি জাতীয় পাটির কেন্দ্রীয় কমিটির সমবায় বিষয়ক উপদেষ্টা ছিলেন।
মোজাম্মেল হোসেন লালু ছিলেন বাংলাদেশের প্রাক্তন রাষ্ট্রপতি হুসেইন মুহাম্মদ এরশাদ ও রাজনীতিবিদ জিএম কাদেরের ছোট ভাই। তার এক ছেলে (প্রাক্তন সংসদ সদস্য হোসেন মকবুল শাহরিয়ার) এবং দুই মেয়ে রয়েছে।
লালু ২০১৪ সালের ১লা সেপ্টেম্বর হৃদরোগে আক্তান্ত হন এবং রংপুর মেডিকেল কলেজ হাসপাতালে মৃত্যুবরণ করেন।
বানৌজা করতোয়া

বাংলাদেশ নৌবাহিনী জাহাজ (সংক্ষেপেঃ বানৌজা) করতোয়া বাংলাদেশ নৌবাহিনীর আইল্যান্ড-শ্রেণীর একটি উপকূলীয় টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা করতোয়া জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। ৬ ফেব্রুয়ারি, ১৯৭৫ সালে জাহাজটির নির্মাণ কাজ শুরু হয় এবং ২২ ফেব্রুয়ারি, ১৯৭৬ সালে জাহাজটি পানিতে ভাসানো হয়। পরবর্তীতে জাহাজটি এইচএমএস অ্যাল্ডারনি (পি২৭৮) নামে ৬ অক্টোবর, ১৯৭৯ সালে ব্রিটিশ রাজকীয় নৌবাহিনীতে কমিশন লাভ করে।
৩১ অক্টোবর, ২০০২ সালে বানৌজা করতোয়া জাহাজটিকে বাংলাদেশ নৌবাহিনী সংগ্রহ করে এবং জাহাজটি ৪ মে, ২০০৪ সালে নৌবাহিনীতে কমিশন লাভ করে। বর্তমানে জাহাজটি কমোডর কমান্ডিং খুলনা এর কমান্ডের অধীনে মোতায়েন রয়েছে।
বানৌজা করতোয়া জাহাজটির দৈর্ঘ্য , প্রস্থ এবং গভীরতা । এটি স্বাভাবিক অবস্থায় ওজন এবং পূর্ণ অবস্থায় । জাহাজটিতে রয়েছে ২টি ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম। এছাড়াও জাহাজটি গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা করতোয়া জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
গোলাম কিবরিয়া টিপু

গোলাম কিবরিয়া টিপু (জন্ম: ২ সেপ্টেম্ব ১৯৫৩) একজন বাংলাদেশি রাজনীতিবিদ। তিনি বরিশাল-৩ আসনের সংসদ সদস্য ছিলেন।
গোলাম কিবরিয়া টিপু ২ সেপ্টেম্ব ১৯৫৩ সালে তৎকালীন পূর্ব পাকিস্তানের বরিশালের আগরপুর গ্রামে জন্মগ্রহণ করেন। তিনি স্নাতক পাশ ।
গোলাম কিবরিয়া টিপুর রাজনৈতিক জীবনের শুরু আওয়ামী লীগের মাধ্যমে। তিনি রমনা থানা যুবলীগের সহ-সভাপতি ছিলেন।
বাংলাদেশ জাতীয়তাবাদী দলে যোগদিয়ে তিনি স্বেচ্ছাসেবক দলের ঢাকা মহানগরীর সাধারণ সম্পাদক এবং কেন্দ্রীয় কমিটির সহ-সভাপতিও হয়েছিলেন।
আশির দশকে তিনি জাতীয় পার্টি যোগদেন। তিনি জাতীয় পার্টির প্রেসিডিয়াম সদস্য।
তিনি ২০০৮ সালের নবম জাতীয় সংসদ নিবার্চনে বরিশাল-৩ আসন থেকে জাতীয় পার্টির প্রার্থী হিসেবে মহাজোটের হয়ে সংসদ সদস্য নির্বাচিত হন।
২০১৮ সালের একাদশ জাতীয় সংসদ নিবার্চনে বরিশাল-৩ আসন থেকে জাতীয় পার্টির প্রার্থী হিসেবে মহাজোটের হয়ে সংসদ সদস্য নির্বাচিত হন।
২০২৪ সালের দ্বাদশ জাতীয় সংসদ নিবার্চনে বরিশাল-৩ আসন থেকে জাতীয় পার্টির প্রার্থী হিসেবে আওয়ামী লীগের সমর্থনে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
গোলাম কিবরিয়া টিপুকে ২০১৮ সালের ৮ ফেব্রুয়ারি বিএনপি চেয়ারপারসন ও সাবেক প্রধানমন্ত্রী খালেদা জিয়ার গাড়িবহরে হামলার অভিযোগে দায়ের করা মামলায় ১৫ নভেম্বর ২০২৪ সালে গ্রেফতার করা হয়।
হিমুর আছে জল

হিমুর আছে জল নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম একটি উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর আছে জল ২২তম।
হিমুর আছে জল উপন্যাসটি ২০১০ সালে অন্যদিন হতে প্রকাশিত ঈদ সংখ্যা- ২০১০ এ প্রকাশিত হয়।
হিমুর নীল জোছনা

হিমুর নীল জোছনা নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম একটি উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর নীল জোছনা ২০তম।
হিমুর নীল জোছনা বইটি ফেব্রুয়ারি ২০১০ সালের বইমেলায় অন্যপ্রকাশ থেকে বইটি বের হয়। 
লেখক বইটির উৎসর্গপত্রে লিখেনঃ
সে আসে ধীরে

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে সে আসে ধীরে ১২তম।
সে আসে ধীরে বইটি ফেব্রুয়ারি ২০০৩ সালে অন্যপ্রকাশ থেকে বইটি বের হয়।
আঙুল কাটা জগলু

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে আঙুল কাটা জগলু ১৯তম।
আঙুল কাটা জগলু বইটি ২০০৯ সালের বইমেলায় অন্যপ্রকাশ থেকে বইটি বের হয়।
আমার সিনেমা

<nowiki> </nowiki>আমার সিনেমা ভারতের বাংলা ভাষার চলচ্চিত্রভিত্তিক টিভি চ্যানেল যেটি ২০১৭ সালে যাত্রা শুরু করেছিল। চ্যানেলটি বাংলা চলচ্চিত্র সম্প্রচার করে থাকে।
২০১৯ পাকিস্তান ক্রিকেট দলের ইংল্যান্ড সফর

পাকিস্তান ক্রিকেট দল পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য ইংল্যান্ড সফর করে, যা মে ২০১৯-এ অনুষ্ঠিত হয়।
নটিংহ্যামশায়ার কাউন্টি ক্রিকেট ক্লাব

নটিংহ্যামশায়ার কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া ক্রিকেট অবকাঠামোয় পরিচালিত আঠারোটি প্রথম-শ্রেণীর কাউন্টি ক্লাবগুলোর অন্যতম। ঐতিহাসিক কাউন্টি নটিংহ্যামশায়ারের প্রতিনিধিত্ব করছে এ ক্লাবটি। সীমিত ওভারের ক্রিকেটে ক্লাবটি নটস আউটলজ নামে পরিচিত। ১৮৪১ সালে কাউন্টি ক্লাবটি প্রতিষ্ঠিত হয়। তবে, নটিংহ্যামশায়ার দল শুরুরদিকের সংগঠন হিসেবে প্রতিষ্ঠিত হয়েছিল। সচরাচর পুরনো নটিংহাম ক্রিকেট ক্লাব নামে তখন পরিচিত ছিল। ১৭৭১ সাল থেকে শীর্ষস্থানীয় ক্রিকেট খেলায় দলটি অংশ নিতো। ঐ কাউন্টি ক্লাবটি সর্বদাই তাদের প্রথম-শ্রেণীর মর্যাদা ধরে রেখেছে।
১৮৯০ সালে আনুষ্ঠানিকভাবে কাউন্টি চ্যাম্পিয়নশীপ প্রতিযোগিতা প্রবর্তনের সূচনালগ্ন থেকে নটিংহ্যামশায়ার অংশগ্রহণ করে আসছে ও ইংল্যান্ডে অভ্যন্তরে প্রত্যেক শীর্ষপর্যায়ের ঘরোয়া ক্রিকেট প্রতিযোগিতায় খেলছে।
নিজেদের খেলা আয়োজনের লক্ষ্যে ওয়েস্ট ব্রিজফোর্ডের ট্রেন্ট ব্রিজকে ক্লাবটি সর্বাধিক সময় ব্যবহার করে থাকে। এ মাঠটি টেস্ট খেলায়ও ব্যবহার করা হয়। এছাড়াও, ক্লাবটি কাউন্টির বিভিন্ন মাঠে অগণিত খেলা আয়োজন করেছে। দলের খেলোয়াড়েরা ঘন সবুজের সাথে সোনালী/হলুদ পোশাক পরিধান করে ন্যাটওয়েস্ট টি২০ ব্ল্যাস্ট এবং রয়্যাল লন্ডন ওয়ান ডে কাপে আরও হলুদ রঙের প্রাধান্য নিয়ে তৈরি পোশাক পরিধান করে খেলতে নামে।
নটিংহ্যামশায়ারের পক্ষে সর্বাধিক প্রথম-শ্রেণীর রান <br>
যোগ্যতা - ২০০০০ রান 
নটিংহ্যামশায়ারের পক্ষে সর্বাধিক প্রথম-শ্রেণীর উইকেট <br>
যোগ্যতা - ১০০০ উইকেট 
দলীয় সর্বমোট
ব্যাটিং
প্রতি উইকেট সেরা জুটি
বোলিং
ক্লাব গঠনের পর থেকে অদ্যাবধি ক্লাবের অধিনায়কত্বকারীদের পূর্ণাঙ্গ তালিকা:
২০১৯ আফগানিস্তান ক্রিকেট দলের আয়ারল্যান্ড সফর

আফগানিস্তান ক্রিকেট দল দুইটি একদিনের আন্তর্জাতিক খেলার জন্য আয়ারল্যান্ড সফর করে, যা মে ২০১৯-এ অনুষ্ঠিত হয়।
২০১৯ জিম্বাবুয়ে ক্রিকেট দলের আয়ারল্যান্ড সফর

জিম্বাবুয়ে ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা জুলাই ২০১৯-এ অনুষ্ঠিত হয়।
২০১৯ জিম্বাবুয়ে ক্রিকেট দলের নেদারল্যান্ডস সফর

জিম্বাবুয়ে ক্রিকেট দল দুইটি একদিনের আন্তর্জাতিক এবং দুইটি টি২০ আন্তর্জাতিক খেলার জন্য নেদারল্যান্ডস সফর করে, যা জুন ২০১৯-এ অনুষ্ঠিত হয়।
সিসারো মোরায়েস

সিসারো মোরায়েস (, ১৩ নভেম্বর ১৯৮২) একজন ব্রাজিলীয় ত্রিমাত্রিক নকশাকার, যিনি ফরেনসিক ক্ষেত্রে মুখের পুনর্গঠন করা এবং মানুষ ও পশুর কৃত্রিম অঙ্গের নকশা তৈরী ও মডেলিং এর বিশেষজ্ঞ। 
অসংখ্য ধার্মিক এবং ঐতিহাসিক ব্যক্তিত্ব যেমন সেন্ট অ্যান্থনি পাডুয়া, সেন্ট ভ্যালেনটাইন, লর্ড অফ সিপন -এর মুখমন্ডলের পুনর্গঠন এবং “যীশু খ্রীষ্টের” নকশা তৈরীর কৃতিত্ব তার। 
পশুচিকিত্সা ক্ষেত্রে তিনি ডিজিটাল পদ্ধতিতে বহু জন্তু যেমন কুকুর, হাঁস, দীর্ঘচঁচু পাখী, মার্কিন কাকাতুয়া, কচ্ছপের কৃত্রিম অঙ্গের নকশা ও মডেল তৈরী করেছেন।
দিলদার হোসেন সেলিম

দিলদার হোসেন সেলিম (১৩ নভেম্বর ১৯৫০–৫ মে ২০২১) বাংলাদেশ জাতীয়তাবাদী দলের একজন রাজনীতিবিদ যিনি সিলেট-৪ আসনের সংসদ সদস্য ছিলেন।
দিলদার হোসেন সেলিম ১৩ নভেম্বর ১৯৫০ সালে সিলেট জেলার গোয়াইনঘাট উপজেলার রাধানগর গ্রামে জন্মগ্রহণ করেন। তার পিতা ইদ্রিস আলী চৌধুরী চিকিৎসক ছিলেন ও মা আখলাকুন নেছা গৃহিণী। সেলিমের দাদার বাড়ি বিশ্বনাথ কামিল নগর দেওকলস ইউনিয়নে। তার বাবা ব্রিটিশ সরকারের চাকরিসূত্রে জাফলং চা বাগানের হাসপাতালে কর্মজীবন শুরু করে রাধানগরে স্থায়ীভাবে বসবাস শুরু করেন।
তার স্ত্রী জেবুন্নাহার সেলিম একজন আইনজীবী। তিনি দুই মেয়ে, এক ছেলের জনক। ছেলেমেয়রা আমেরিকা প্রবাসী। স্ত্রীসহ তিনি সিলেটের লামাবাজার এলাকায় থাকতেন।
সেলিম রাজনৈতিক জীবনের শুরুতে বাম রাজনীতিতে যুক্ত ছিলেন। বাংলাদেশ জাতীয়তাবাদী দলের তিনি কেন্দ্রীয় সহসাংগঠনিক সম্পাদক ছিলেন। তিনি ২০০১ সালে অষ্টম জাতীয় সংসদের নির্বাচনে সিলেট-৪ থেকে বাংলাদেশ জাতীয়তাবাদী দলের প্রার্থী হিসাবে নির্বাচিত হন। ২০০৮ ও ২০১৮ সালের নির্বাচনেও বিএনপি থেকে অংশগ্রহণ করে পরাজিত হন। ২০১৪ সালের নির্বাচনে দলীয় সিদ্ধান্তে অংশগ্রহণ করেন নাই।
গোয়াইনঘাট উপজেলা পরিষদের চেয়াম্যান হিসেবে তিনি প্রথম জনপ্রতিনিধি নির্বাচিত হয়েছিলেন।
এমসি কলেজ ছাত্র সংসদের তিনি প্রথমে জিএস ও পরে ভিপি ছিলেন। তিনি সিলেট জেলা ক্রীড়া সংস্থার সাধারণ সম্পাদক হিসেবেও দায়িত্ব পালন করেন।
দিলদার হোসেন সেলিম ৫ মে ২০২১ সাল, বুধবার, রাত পৌনে ১০টায় সিলেট মাউন্ট এডোরা হসপিটালে চিকিৎসাধীন অবস্থায় মৃত্যুবরণ করেন।
ডিকোডার

ডিকোডার ডিজিটাল লজিক সার্কিটের n সংখ্যক ইনপুট থেকে সর্বাধিক 2 টি আউটপুট লাইন পাওয়া যায়। যে কোনো একটি আউটপুট লাইনের মান 1 হলে বাকি সব কয়টি আউটপুট লাইনের মান 0 হবে। কখন কোনো আউটপুট লাইনের মান 1 হবে তা নির্ভর করে ইনপুটগুলোর মানের উপর।
কম্পিউটার বা অন্যান্য ডিজিটাল ডিভাইসের আউটপুট ইউনিটে যুক্ত থাকে। কম্পিউটারের কন্ট্রোল ইউনিটে বিভিন্ন নির্দেশ, মেমোরি অ্যাড্রেস, কাউন্টার এর বাইনারি সংখ্যা ডিকোড করার জন্য ডিকোডার ব্যবহৃত হয়। এছাড়াও বিভিন্ন প্রকারের ডিসপ্লে(Display) ইউনিট যেমন— মনিটরের ভিডিও এবং আউটপুট ডিভাইসসমূহেও ডিকোডার ব্যবহৃত হয়। 
কয়েক প্রকারের ডিকোডার—
বাংলাদেশ প্রেস কাউন্সিল

বাংলাদেশ প্রেস কাউন্সিল হল বাংলাদেশের একটি আধা বিচারবিভাগীয় সংস্থা, যা বাংলাদেশ প্রেস কাউন্সিল আইনের অধীনে বাংলাদেশের সংবাদপত্র নিয়ন্ত্রণ ও বাক স্বাধীনতা রক্ষা করে। এর সদর দপ্তর ঢাকায় অবস্থিত।
বাংলাদেশ প্রেস কাউন্সিল আইন ১৯৭৪ সালে পাশ হলেও ১৯৭৯ সালের ১৮ আগস্ট বাংলাদেশ প্রেস কাউন্সিল প্রতিষ্ঠিত হয়। ২০১৬ সালে বাংলাদেশ আইন কমিশন সুপারিশ করেছে যে প্রেস কাউন্সিলকে সাময়িকভাবে কোন সংবাদপত্র বন্ধ করার ক্ষমতা দেওয়া হবে। সংবাদপত্র ও সংবাদ সংস্থার মান বজায় রাখার ও সংশোধন, সংবাদপত্রের স্বাধীনতা সংরক্ষণ ও সুরক্ষার উদ্দেশ্যে বাংলাদেশ প্রেস কাউন্সিল প্রতিষ্ঠা করা হয়।
বাঘিনী

বাঘিনী ভারতীয় বাংলা চলচ্চিত্র যেটি বানানো হয়েছে পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের জীবনীর উপর ভিত্তি করে। চলচ্চিত্রটি ২০১৯ সালের ২৪ মে মুক্তি পাবে।
২০১৬ সালে নেহাল দত্ত মমতা বন্দোপাধ্যায়ের জীবনী অবলম্বনে চলচ্চিত্র নির্মাণের ঘোষণা দেন। তিনি আরো ঘোষণা করেন, চলচ্চিত্রটির প্রধান চরিত্রে অভিনয় করবেন রুমা চক্রবর্তী এবং তার চরিত্রের নাম হবে ইন্দিরা ব্যানার্জি। চলচ্চিত্র নির্মাণ শেষ হবার পর ২০১৯ সালের ১৩ এপ্রিল চলচ্চিত্রটির ট্রেইলার ইউটিউবে মুক্তি পায়।
বাংলাদেশ জাতীয় গ্রন্থাগার

বাংলাদেশ জাতীয় গ্রন্থাগার বাংলাদেশের গ্রন্থাগার ব্যবস্থার শীর্ষ প্রতিষ্ঠান। এটি ঢাকার আগারগাঁও-এ অবস্থিত। দেশটির সকল প্রকাশনা সংগ্রহ ও সংরক্ষণ করা এবং সেগুলির যথাযথ ব্যবস্থাপনা এবং গবেষক ও পাঠকদের কাছে সেগুলি প্রাপ্তিসাধ্য করে তোলা হচ্ছে এর কাজ। এটি ১৯৭৩ সালে প্রতিষ্ঠিত হয়। এটি সর্ব-সাধারণে জন্য উন্মুক্ত থাকে। এটি জাতীয় গ্রন্থাগার ভবনে অবস্থিত। এটি আরকাইভস ও গ্রন্থাগার অধিদপ্তরের আওতাভুক্ত।
১৯৪৭ সালে ভারত ভাগের পর পাকিস্তান সরকার ১৯৬২ সালে করাচীতে পাকিস্তান জাতীয় গ্রন্থাগার প্রতিষ্ঠা করে এবং ১৯৬৭ সালে ঢাকায় পাকিস্তান জাতীয় গ্রন্থাগারের প্রাদেশিক শাখা প্রতিষ্ঠা করে। বাংলাদেশের স্বাধীনতা যুদ্ধের পর, একটি নতুন জাতির জন্য একটি জাতীয় গ্রন্থাগার অপরিহার্য হয়ে পড়ে। প্রয়োজনীয়তা ও গুরুত্ব বিবেচনা করে সরকার ঢাকায় জাতীয় গ্রন্থাগার প্রতিষ্ঠার সিদ্ধান্ত নেয়। ১৯৭৪ সালের ৩ জানুয়ারি সরকার জাতীয় আরকাইভস ও জাতীয় গ্রন্থাগারের জন্য শেরেবাংলা নগরে ২ একর করে মোট ৪ একর জমি বরাদ্দ করে। প্রথম পাঁচশালা পরিকল্পনার আওতায় জাতীয় আরকাইভস ও জাতীয় গ্রন্থাগারের স্থায়ী ভবন নির্মাণের জন্য সরকারের নিকট প্রকল্প প্রস্তাব দাখিল করা হয়। গ্রন্থাগার প্রতিষ্ঠার শুরুর দিকে পূর্বের ঢাকার প্রাদেশিক শাখাটি থেকে বই, জনশক্তি, সম্পদ এবং উপকরণ নিয়ে কাজ শুরু করা হয়। ১৯৮৫ সালে বাংলাদেশ জাতীয় গ্রন্থাগার আগারগাঁওতে নিজস্ব ভবনে কার্যক্রম শুরু করে।
জাতীয় আর্কাইভসহ জাতীয় গ্রন্থাগারকে আরকাইভস ও গ্রন্থাগার অধিদপ্তরের অধীনে দেয়া হয়। অধিদপ্তরটি পরিচালিত হয় সাংস্কৃতিক বিষয়ক মন্ত্রণালয়ের অধীনে।
সরকার পাঁচ বছরের পরিকল্পনা অনুযায়ী ১৯৭৮ সালে গ্রন্থাগারে শীতাতাপ নিয়ন্ত্রণ লাগানো হয়। ২০০৮ সালে গ্রন্থাগারটি এক মাসের জন্য বিদ্যুৎ বিহীন ছিল কারণ ঢাকা ইলেকট্রিকাল সাপ্লাই কোম্পানি ও গণপূর্ত অধিদপ্তর এটি ঠিক করতে অস্বীকার করেছিল। এছাড়া অনলাইন ক্যাটালগ না থাকার কারণে গ্রন্থাগারটি সমালোচিত হয়।
বর্তমানে জাতীয় গ্রন্থাগারের অধীনে জেলা, উপজেলা পর্যায়ে ৭০টি সরকারী গ্রন্থাগার রয়েছে।
ইকবাল খন্দকার

ইকবাল খন্দকার কথাসাহিত্যিক, টিভি উপস্থাপক,গীতিকার ও নাট্যকার, টিভি স্ক্রিপ্ট লেখক। তবে তিনি কথাসাহিত্যিক ও উপস্থাপক হিসেবে বেশি পরিচিত। ২০১৯ সাল পর্যন্ত তার লেখা প্রকাশিত বইয়ের সংখ্যা ৭৩টি।
ইকবাল খন্দকারের জন্ম ১৯৮৩ খ্রিষ্টাব্দের ১১ জানুয়ারি নরসিংদী জেলার বেলাবো উপজেলা ভাবলা গ্রামে। তার বাবার নাম মো. শামসুদ্দীন খন্দকার, মায়ের নাম আমিনা খাতুন। চার বোন দুই ভাইয়ের মধ্যে ইকবাল খন্দকার সবার ছোট। তার শিক্ষাজীবনের শুরু ভাবলা সরকারি প্রাথমিক বিদ্যালয়ে। পরবর্তীতে তিনি অনার্স-মাস্টার্স সম্পন্ন করেন ঢাকা বিশ্ববিদ্যালয় থেকে। 
ইকবাল খন্দকার যখন ঢাকা বিশ্ববিদ্যালয় এ অনার্স দ্বিতীয় বর্ষের ছাত্র, তখনই সিদ্ধান্ত নেন লেখালেখির বাইরে কিছু করবেন না। অর্থাৎ লেখকজীবনই হবে তার কর্মজীবন। সেসময় তিনি পেশাদার লেখক হিসেবে লিখতে শুরু করেন দেশের প্রায় সবকটি জাতীয় দৈনিক- এ। পাশাপাশি লিখতে শুরু করেন টিভি অনুষ্ঠানের স্ক্রিপ্ট। সর্বপ্রথম তিনি স্ক্রিপ্ট লেখেন বেসরকারি টিভি চ্যানেল এনটিভি এর ‘বিভ্রাট’ অনুষ্ঠানের জন্য। আর জাতীয় দৈনিক- এ ছাপা হওয়া তার প্রথম লেখার শিরোনাম ‘চামচা’। ১৯৯৯ সালে যেটি ছাপা হয় দৈনিক ইনকিলাব - এর ‘উপহার’ নামক পাতায়। ইকবাল খন্দকারের কর্মজীবনকে সমৃদ্ধ করেছে তার লেখা বই আর উপস্থাপিত টিভি অনুষ্ঠানগুলো। তার প্রথম বইয়ের নাম ‘ভুলে যেও আমায়’। যেটি প্রকাশিত হয় ২০০১ সালে। আর উপস্থাপিত প্রথম টিভি অনুষ্ঠান ‘বেআক্কেলের আড্ডা’। ২০১২ সালে যেটি প্রচারিত হয় একুশে টিভি ঈদুল ফিতর এর বিশেষ অনুষ্ঠানমালায়।
ইকবাল খন্দকার সব বয়সের পাঠকের জন্যই লিখে থাকেন। লিখে থাকেন বিচিত্র সব বিষয় নিয়ে। যেমন থ্রিলার, গোয়েন্দা, ভৌতিক, রম্য, রহস্য, মুক্তিযুদ্ধ ইত্যাদি। ২০১৯ সাল পর্যন্ত তার লেখা প্রকাশিত বইয়ের সংখ্যা ৭৩টি।
শিশুতোষ গল্প ও ছড়ার বই
কিশোরোপযোগী গল্পের বই
রম্য বই
ভৌতিক বই
গোয়েন্দা/রহস্য/থ্রিলার
বড়দের উপযোগী গল্পের বই
উপন্যাস
মুক্তিযুদ্ধের উপন্যাস
সমগ্র
প্রথম ৫ উপন্যাস (প্রকাশক : মেধা পাবলিকেশন্স, প্রকাশকাল : ২০১৭)
বইটি সম্পর্কে : ‘প্রথম ৫ উপন্যাস’ বইটিতে রয়েছে ইকবাল খন্দকারের লেখকজীবনের প্রথমদিকে প্রকাশিত (বড়দের উপযোগী) পাঁচটি উপন্যাস। উপন্যাসগুলো হলো ভুলে যেও আমায়, এ হৃদয় চায় তোমাকে, নিঃশব্দ নির্বাসন, তরুণী তখন ঘরে একা এবং কুমারীর নিষিদ্ধ স্পর্শ।
ইকবাল খন্দকার টেলিভিশনে উপস্থাপনা শুরু করেন ২০১২ সালে। তার উপস্থাপনায় সরকারি ও বেসরকারি টিভি চ্যানেলে প্রচারিত উল্লেখযোগ্য কিছু অনুষ্ঠান হলো
ইকবাল খন্দকারের লেখা প্রকাশিত গানের সংখ্যা প্রায় অর্ধশত। এগুলোর মধ্যে উল্লেখযোগ্য কিছু গান হলো।
উল্লেখ্য, পপ সম্রাট আজম খান এর মৃত্যুর পর তাকে নিয়ে মিডিয়ায় সর্বপ্রথম যে গানটি প্রচার হয়, সেটি ইকবাল খন্দকারের লেখা। শিল্পী ছিলেন সুজন আরিফ ও তানজিনা রুমা। আর প্রচার হয়েছিল এটিএন বাংলা ‘স্মাইল শো’ অনুষ্ঠানে।
ইকবাল খন্দকারের লেখা দর্শকনন্দিত কিছু একক ও ধারাবাহিক নাটক হলো
ইত্যাদি। 
ইকবাল খন্দকারের লেখা স্ক্রিপ্টে প্রচারিত হয়েছে বেশ কিছু টিভি-অনুষ্ঠান। যেমন
ইত্যাদি।
ইকবাল খন্দকার সম্প্রতি মডেলিং শুরু করেছেন। ২০১৯ সালের শুরুর দিকে তিনি মডেল ও ব্র্যান্ড অ্যাম্বাসাডর হন ‘মার্ভেলাস’ নামক একটি পোশাক-প্রতিষ্ঠানের।
বাংলাদেশ শর্ট ফিল্ম ফোরাম

বাংলাদেশ শর্ট ফিল্ম ফোরাম (বিএসএফএফ) বাংলাদেশি চলচ্চিত্র নির্মাতাদের সংগঠন। এটি ২৪ আগস্ট ১৯৮৬ সালে যাত্রা শুরু করে। এটি প্রতিষ্ঠিত হয়েছিল বাংলা চলচ্চিত্রাঙ্গনকে সমৃদ্ধ করার জন্য। সংগঠনটি এমন সময়ে প্রতিষ্ঠিত হয়েছিল, যখন বাংলাদেশি চলচ্চিত্র জগতে মসলাদার চলচ্চিত্রের রাজত্ব চলছিল। তখন, আর্ট ফিল্ম জনরার চলচ্চিত্রের করুণ অবস্থা চলছিল।
এই সংগঠনটির সাথে জড়িত থাকা উল্লেখযোগ্য ব্যক্তিরা হলেন মোরশেদুল ইসলাম, তানভীর মোকাম্মেল, তারেক মাসুদ, এনায়েত করিম বাবুল, তারেক শাহরিয়ার, শামীম আক্তার, মানজারে হাসিন মুরাদ, ইয়াসমিন কবির, নূরুল আলম আতিক, জাহিদুর রহিম অঞ্জন, রাশেদ চৌধুরী ও আকরাম খান।
প্রতিষ্ঠানটির প্রধান কার্যালয় শাহবাগে অবস্থিত। প্রতিষ্ঠানটি আন্তর্জাতিক স্বল্পদৈর্ঘ্য ও পূর্ণদৈর্ঘ্য চলচ্চিত্র উৎসবের আয়োজন করে থাকে। এটি ১৯৮৮ সালে স্বল্পদৈর্ঘ্য চলচ্চিত্র উৎসবের আয়োজন করেছিল, যেটি ছিল উপমহাদেশের প্রথম স্বল্পদৈর্ঘ্য চলচ্চিত্র উৎসব।
প্রতিষ্ঠানটি বহু স্বল্পদৈর্ঘ্য চলচ্চিত্র নির্মাণ করেছে। তন্মধ্যে উল্লেখযোগ্য হল, "ওয়ান ডে ইন কৃষ্ণনগর" (৫৩ মিনিট) ও "ঢাকা ২০০৫" (৫ মিনিট)। এটি সারা বাংলাদেশ জুড়ে চলচ্চিত্রবিষয়ক সেমিনার ও কর্মশালা ছাড়াও চলচ্চিত্র উৎসবের আয়োজন করে এবং শাহবাগে প্রতিষ্ঠানটির কার্যালয়ে চলচ্চিত্র প্রদর্শন করে থাকে।
বাংলাদেশ ফিল্ম আর্কাইভ

বাংলাদেশ ফিল্ম আর্কাইভ একটি স্বায়ত্তশাসিত প্রতিষ্ঠান যেটি বাংলাদেশের চলচ্চিত্র, টিভি নাটক, বিজ্ঞাপনচিত্র, প্রামাণ্যচিত্র সহ বিভিন্ন জিনিস সংরক্ষণ করে থাকে এবং এর প্রধান কার্যালয় ঢাকার এফ-৫, আগারগাঁও প্রশাসনিক এলাকা, শেরেবাংলা নগর, অবস্থিত।
১৯৭৮ সালে বাংলাদেশ সরকার কর্তৃক এটি ‘ফিল্ম ইন্সটিটিউট এন্ড আর্কাইভ’ নামে প্রতিষ্ঠিত হয়। ১৯৮০ সালে প্রতিষ্ঠানটি ব্রাসেলসে অবস্থিত ফিল্ম আর্কাইভ সমূহের আন্তর্র্জাতিক “সংস্থা ফেডারেশন অফ ইন্টারন্যাশনাল ফিল্ম আর্কাইভের” (FIAF) সদস্য পদ লাভ করে। ১৯৮৪ সাল এটির নাম পরিবর্তন করে “বাংলাদেশ ফিল্ম আর্কাইভ” করা হয় ও এটি একটি স্বায়ত্তশাসিত প্রতিষ্ঠান হিসেবে যাত্রা শুরু করে।
২০১৬ সালে প্রতিষ্ঠানটি প্রমথেশ চন্দ্র বরুয়ার "দেবদাস" চলচ্চিত্রের মূল অনুলিপি ভারতকে প্রদান করেছিল।
মাই অটোবায়োগ্রাফি (চ্যাপলিন)

মাই অটোবায়োগ্রাফি হল চলচ্চিত্র নির্মাতা ও অভিনেতা চার্লি চ্যাপলিন রচিত আত্মজীবনীমূলক বই। ১৯৬৪ সালে সিমন অ্যান্ড শুস্টার থেকে এটি প্রথম প্রকাশিত হয়। বইটিতে বিংশ শতাব্দীর এই চলচ্চিত্র নির্মাতা ও তারকার জীবনচিত্র ব্যক্ত করা হয়েছে। "" ও এই বইটি ১৯৯২ সালে রিচার্ড অ্যাটনবারা নির্মিত পূর্ণদৈর্ঘ্য চলচ্চিত্র "চ্যাপলিন"-এর মূল উপাদান হিসেবে ব্যবহার করা হয়। "দ্য শিকাগো ট্রিবিউন" বইটি সম্পর্কে লিখে, "কোন অভিনয়শিল্পীর লেখা সেরা আত্মজীবনী" ও "চমকপ্রদ কাজ"। তবে ন্যাশনাল বোর্ড অব রিভিউ-এর জ্যাক স্পেয়ার্স বইটিকে "চলচ্চিত্রের ইতিহাস হিসেবে হতাশাব্যঞ্জক ও ত্রুটিযুক্ত এবং সাহিত্য হিসেবে মাঝারি মানের" বলে উল্লেখ করেন।
ইসোয়াতিনিতে ইসলাম

আফ্রিকা মহাদেশের এসোয়াতিনি রাষ্ট্রে ১০ লক্ষেরও বেশি লোকের বসবাস করেন, যার মধ্যে প্রায় ১০% মুসলমান হিসাবে চিহ্নিত এবং তাদের মধ্যে বেশিরভাগই সুন্নি মতাবলম্বী। দেশটিতে ইসলাম সম্ভবত ব্রিটিশ ঔপনিবেশিক শাসনামলে আগমন করেছিল, যখন ব্রিটিশ সাম্রাজ্যের অন্তর্গত বিভিন্ন ভূখণ্ড থেকে দেশটিতে ইসলাম ধর্মাবলম্বীরা আগমন করেছিল। দেশটিতে কাদিয়ানি সম্প্রদায়ের প্রায় ২৫০ জন বসবাস করেন বলে দাবি করে আহমাদিয়া মুসলিম সমাজ। দেশটির রাজধানী লুবুম্বায় মাওলান ফিরোজ কর্তৃক একটি ইসলামিক সেন্টার প্রতিষ্ঠিত হয়েছে।
চ্যাপলিন: হিজ লাইফ অ্যান্ড আর্ট

চ্যাপলিন: হিজ লাইফ অ্যান্ড আর্ট হল চলচ্চিত্র সমালোচক ডেভিড রবিনসনের লেখা ইংরেজ চলচ্চিত্র নির্মাতা ও অভিনেতা স্যার চার্লি চ্যাপলিনের জীবনী নির্ভর বই। এটি ১৯৮৫ সালে প্রথম প্রকাশিত হয় ও ২০০১ সালে পরিমার্জিত দ্বিতীয় সংস্করণ প্রকাশিত হয়। ব্রিটিশ ফিল্ম ইনস্টিটিউট বইটিকে চ্যাপলিনের "দ্ব্যর্থহীন জীবনী... নিখুঁতভাবে গবেষণা লব্ধ, সুলিখিত, ও বর্ণনায় পরিপূর্ণ" বলে উল্লেখ করে। "মাই অটোবায়োগ্রাফি" ও এই বইটি ১৯৯২ সালে রিচার্ড অ্যাটনবারা নির্মিত পূর্ণদৈর্ঘ্য চলচ্চিত্র "চ্যাপলিন"-এর মূল উপাদান হিসেবে ব্যবহার করা হয়।
যোগের বর্তনী

যোগের বর্তনী বা অ্যাডার() হচ্ছে এমন একটি লজিক্যাল সার্কিট যা যোগের কাজ করে থাকে। অনেক কম্পিউটার এবং অন্যান্য ধরনের প্রসেসরের অ্যাডারসমূহ গাণিতিক যুক্তি একক বা অ্যারিথমেটিক লজিক ইউনিট(ALU) এ ব্যবহৃত হয়। অ্যাডারসমূহ প্রসেসরের অন্যান্য অংশেও ব্যবহৃত হয় যেমন— ঠিকানা, টেবিল সূচক, বৃদ্ধি ও হ্রাসমূলক অপারেটর এবং অনুরূপ কার্যকলাপগুলো গণনা করতে অ্যাডার ব্যবহৃত হয়। 
যদিও অ্যাডারসমূহ অনেক সংখ্যা প্রকাশ করার জন্য তৈরি হতে পারে। যেমন— বাইনারি-কোডেড ডেসিমাল অথবা এক্সেস- ৩। সবচেয়ে সাধারণ অ্যাডারসমূহ বাইনারি সংখ্যার উপর কার্যসম্পাদন করে।
সেক্ষেত্রে বিপরীত (Negative) সংখ্যা প্রকাশ করার জন্য দুটি পরিপূরক বা একটি পরিপূরক ব্যবহৃত হয়, এই পূরক পদ্ধতিতে যোগের মাধ্যমে বিয়োগের কাজ সম্পন্ন হয়। অন্যান্য চিহ্নিত সংখ্যা প্রকাশের জন্য মৌলিক অ্যাডারের আরও যুক্তি প্রয়োজন।
হাফ অ্যাডার দু'টি একক বাইনারি ডিজিট "A" ও "B" যোগ করে। ইহার দুইটি আউটপুট, Sum ("S") ও Carry ("C")। Carry সংকেত একটি মাল্টি-ডিজিট এর যোগফলের পরবর্তী সংখ্যাকে প্রদর্শন করে। Sum এর মান "2C" + "S"। হাফ অ্যাডার XOR গেইট এবং AND গেইটের সমন্বয়ে তৈরি। Sum এর জন্য XOR এবং Carry এর জন্য AND গেইট অন্তর্ভুক্ত। বুলিয়ান যুক্তিতে, যোগফল (এক্ষেত্রে Sum) হলো "A'B" + "AB"' এবং Carry এর জন্য AB হবে। দু'টি হাফ অ্যাডার ও একটি OR গেইট এর সাহায্যে একটি ফুল অ্যাডার বাস্তবায়ন করা যায়। হাফ অ্যাডার ইনপুট কৃত দুট বিট যোগ করে এবং একটি Carry এবং Sum তৈরি করে, যা একটি হাফ অ্যাডারের দু'টি আউটপুট। হাফ অ্যাডারের ইনপুট ভেরিয়েবলসমূহকে Augend এবং Addend বিট বলে। আউটপুটসমূহকে Sum এবং Carry বলে। হাফ অ্যাডারের সত্যক সারণি হলো:
তোমাদের এই নগরে

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে তোমাদের এই নগরে ১০ম।
তোমাদের এই নগরে বইটি ২০০০ সালে প্রথম প্রকাশিত হয়।
হিমু এবং একটি রাশিয়ান পরী

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু এবং একটি রাশিয়ান পরী ২৩তম।
হিমু এবং একটি রাশিয়ান পরী বইটি ২০১১ সালের বইমেলায় প্রথম প্রকাশিত হয়।
আর প্লাস

আর প্লাস ভারতের পশ্চিমবঙ্গের বাংলা ভাষার একটি সংবাদভিত্তিক টিভি চ্যানেল, যেটি চালু হয় ২০০৮ সালের আগস্ট মাসের ১১ তারিখে। চ্যানেলটি পশ্চিমবঙ্গ, ভারত ও বহির্বিশ্বের হরেক রকমের খবর বাংলায় সম্প্রচার করে থাকে।
রামরাজাতলা রেলওয়ে স্টেশন

রামরাজাতলা রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি রামরাজাতলা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬ কি.মি. দূরে স্টেশনটি অবস্থিত।
রামরাজাতলা রেলওয়ে স্টেশনটি পশ্চিমবঙ্গের রামরাজাতলাতে অবস্থিত। স্টেশন কোড (আরএমজে)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি দাশনগর এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-আমতা লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
ইকরামুল হক টিটু

ইকরামুল হক টিটু (জন্ম: ১ আগস্ট, ১৯৭৬) বাংলাদেশের ময়মনসিংহ সিটি কর্পোরেশনের প্রথম মেয়র ছিলেন।
ইকরামুল হক টিটু ১৯৭৬ সালের ১লা আগস্ট ময়মনসিংহ জেলার একটি শিল্প সাহিত্য ও সংস্কৃতিতে ঐতিহ্যমন্ডিত সম্ভ্রান্ত পরিবারে জন্মগ্রহণ করেন। পিতা মৃত আলহাজ্ব ফজলে হক, মাতা মৃত মানোয়ারা খাতুন এর পাঁচ সন্তানের মধ্যে তিনি সর্বকনিষ্ঠ। ময়মনসিংহের প্রি-ক্যাডেট হাইস্কুল, ময়মনসিংহ জিলা স্কুল এবং মুকুল নিকেতন উচ্চ বিদ্যালয়ে তিনি প্রাথমিক ও মাধ্যমিকে পড়াশোনা করেন। আনন্দ মোহন কলেজ, ময়মনসিংহ থেকে উচ্চ মাধ্যমিক ও স্নাতক(সম্মান) পাস করেন।
তার কর্মজীবন শুরু হয় শামীম এন্টারপ্রাইজ (প্রা.) লিমিটেডের পরিচালক হিসেবে। তিনি জেলা চেম্বার অব কমার্স এন্ড ইন্ডাস্ট্রিজের প্রেসিডেন্ট হিসাবে দায়িত্ব পালন করছেন। ২০১৮ সালে তিনি ময়মনসিংহ সিটি কর্পোরেশনের প্রথম প্রশাসক এবং ২০০৯-২০১৮ সাল পর্যন্ত বিলুপ্ত পৌরসভার মেয়র হিসেবে দায়িত্ব পালন করেন। পরবর্তীতে তিনি ২০১৯ সালে ময়মনসিংহ সিটি কর্পোরেশনের প্রথম মেয়র হিসাবে নির্বাচিত হোন। এ বছর ২০২৪ সালের ময়মনসিংহ সিটি কর্পোরেশন নির্বাচনে প্রতিদ্বন্দ্বী প্রার্থীদের থেকে লক্ষাধিক বেশী ভোট পেয়ে নির্বাচিত হয়েছেন। বর্তমানে তিনি সি পার্ল বিচ রিসোর্ট অ্যান্ড স্পা লিমিটেড, হোটেল সি ক্রাউন, শামিম এন্টারপ্রাইজ (প্রা.) লিমিটেড ও শামিম এন্টারপ্রাইজ প্রোপার্টিজ লিমিটেডের পর্ষদে পরিচালক হিসেবে রয়েছেন।
তিনি ময়মনসিংহের ঐতিহ্যবাহী পন্ডিতপাড়া ক্লাবের সভাপতি, প্রিমিয়ার আইডিয়াল স্কুলের পরিচালনা পর্যদের সভাপতিসহ অনেক সামাজিক, স্বেচ্ছাসেবী ও সাংস্কৃতিক সংগঠনের সভাপতি বা উপদেষ্টা হিসেবে দায়িত্ব পালন করছেন।
ময়মনসিংহ সিটি কর্পোরেশনের প্রথম নির্বাচিত মেয়র ছিলেন। তিনি ময়মনসিংহ মহানগর আওয়ামী লীগের সভাপতি। তিনি ময়মনসিংহ পৌরসভার সাবেক মেয়র।
১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।
ইকরামুল হকের সহধর্মিনী নাছিমা আক্তার মিলা ময়মনসিংহ ইউমেন্স চেম্বার অব কর্মাসের পরিচালক হিসেবে দায়িত্ব পালন করছেন। তার বড় ভাই মোঃ ইমদাদুল হক পেশায় একজন চিকিৎসক, মেজো ভাই আমিনুল হক শামীম (সিআইপি) ময়মনসিংহ জেলা আওয়ামী লীগের সহ-সভাপতি, এফবিসিসিআই এর-সহ-সভাপতি এবং ময়মনসিংহ চেম্বার অব কমার্সের সভাপতি হিসেবে দায়িত্ব পালন করছেন। দুই বোনের মধ্যে ফরহাদ সুলতানা গৃহিণী  এবং অন্যজন আনোয়ারা খাতুন অল্প বয়সে অসুস্থতা জনিত কারণে ইন্তেকাল করেন।
কেকা ফেরদৌসী

কেকা ফেরদৌসী একজন বাংলাদেশি রন্ধন বিশেষজ্ঞ (৪ আগস্ট ১৯৬০) তিনি বাংলাদেশের চলচ্চিত্র ব্যক্তিত্ব ফজলুল হক এবং প্রখ্যাত সাহিত্যিক রাবেয়া খাতুনের সন্তান। ২০১১ সালে ফ্রান্সের রাজধানী প্যারিস থেকে "স্বাস্থ্যসচেতন রান্না" বইয়ের জন্য 'গুরম্যান্ড কুক বুক অ্যাওয়ার্ডস' লাভ করেন। রন্ধনশিল্পে অবদানের জন্য 'দ্য ব্রিটিশ কারি অ্যাওয়ার্ডস ২০১১ এর আসরে বিশেষ সম্মাননা লাভ করেন।
কেকা ফেরদৌসী ১৯৬০ সালে ঢাকায় জন্মগ্রহণ করেন। তারা ছিলেন চার ভাইবোন। তার এক ভাই ফরিদুর রেজা সাগর বাংলাদেশের মিডিয়া জগতে সুপরিচিত ব্যক্তিত্ব। তার আরেক ভাই ফরহাদুর রেজা প্রবাল একজন স্থপতি এবং তার আরেক বোন ফারহানা কাকলী সুগৃহিণী।
পঞ্চম শ্রেণীতে পড়াকালীন সময়ে তিনি জীবনে প্রথমবারের রান্না করেন। ১৯৮০ সালে বিয়ের পর স্বামীর সাথে যুক্তরাষ্ট্রে গমন করেন। সেখানে, হরেক পদের রন্ধনশিল্প সম্পর্কে জ্ঞান আহরণ করেন। ১৯৮৪ সালে তিনি দেশে ফিরে আসেন এবং রন্ধনশিল্পে আত্মনিয়োগ করেন।
১৯৮৪ সালে দেশে ফিরে আসার পর রন্ধনশিল্পী হিসেবে যাত্রা শুরু করেন। ১৯৯৪ সালে শাইখ সিরাজের "মাটি ও মানুষ" অনুষ্ঠানে মাশরুমের তৈরি একটি রেসিপি উপস্থাপন করেন। সেই থেকে টেলিভিশন জগতে যাত্রা শুরু তার।
তিনি বিভিন্ন রান্নার অনুষ্ঠানে বিভিন্ন রকম রেসিপি উপস্থাপন করেছেন। রান্না বিষয়ক বিভিন্ন বইও লিখেছেন তিনি। তার কাজের জন্য তিনি পেয়েছেন আন্তর্জাতিক সম্মাননা। এছাড়াও দেশ বিদেশের বিভিন্ন অনুষ্ঠানে বিচারকের ভূমিকা পালন করেছেন তিনি। তিনি বর্তমানে বাংলাদেশ কুকিং অ্যাসোসিয়েশনের সভাপতির দায়িত্ব পালন করছেন। এছাড়াও, 'কেকা ফেরদৌসীর রান্নাঘর' নামের একটি রান্নার স্কুল পরিচালনা করেন তিনি।
তিনি বাংলাদেশের বিশিষ্ট ব্যবসায়ী আব্দুল মুকিত মজুমদার বাবুর সাথে বিবাহবন্ধনে আবদ্ধ হয়েছেন, যিনি মহান স্বাধীনতা যুদ্ধে অংশগ্রহণ করেছেন। তিনি ইমপ্রেস গ্রুপের পরিচালক।
তাদের একটি ছেলে ও একটি মেয়ে আছে।
সড়ক ও জনপথ অধিদপ্তর

সড়ক ও জনপথ অধিদপ্তর হল বাংলাদেশ সরকারের সড়ক পরিবহন ও সেতু মন্ত্রণালয়ের একটি অধিদপ্তর। এর দায়িত্ব হল জাতীয়, আঞ্চলিক ও জেলা সড়ক সমূহ এবং গুরুত্বপূর্ণ ব্রিজ ও কালভার্ট উন্নয়ন ও রক্ষনাবেক্ষণ করা। এর সদরদপ্তর তেজগাঁও শিল্প এলাকা, ঢাকায় অবস্থিত। অধিদপ্তরটি একজন প্রধান প্রকৌশলীর নেতৃত্বে পরিচালিত হয়।
পাকিস্তান আমলে ১৯৬২ সালে যোগাযোগ ব্যবস্থা ও পূর্ত নির্মাণ বিভাগ থেকে বিভক্ত করে গণপূর্ত এবং সড়ক ও জনপথ অধিদপ্তর প্রতিষ্ঠা করা হয়। ১৯৭১ সালে বাংলাদেশ স্বাধীন হওয়ার পর পাকিস্তান আমলের সম্পদ নিয়ে এটি বাংলাদেশের যোগাযোগ মন্ত্রনালয়ের অধীন কাজ শুরু করে। এর অধীন সমগ্র বাংলাদেশে ৯৬টি জাতীয় মহাসড়কসহ (যার দৈর্ঘ্য প্রায় ৩,৮১২ কিমি) প্রায় ২১,৩০২ কিমি সড়ক রয়েছে, যার রক্ষণাবেক্ষণ ও উন্নয়নের দায়িত্ব সংস্থার উপর ন্যাস্ত।
এই অধিদপ্তরের ভিশন ও মিশন এবং প্রতিশ্রুত সেবাসমূহ নিম্নরূপ :<br>
১(ক) ভিশন: একটি দক্ষ মহাসড়ক নেটওয়ার্ক গড়ে তোলা।<br>
(খ) মিশন: মহাসড়ক মেরামত, সংস্কার ও রক্ষণাবেক্ষণ এবং উন্নয়ন ও সম্প্রসারনের মাধ্যমে জনগনের আর্থ-সামাজিক উন্নয়নের লক্ষ্যে টেকসই, নিরাপদ ও মানসম্মত সড়ক অবকাঠামো গড়ে তোলা।<br>
২. প্রতিশ্রুত সেবাসমূহ<br>
২.১) নাগরিক সেবা : ১৫টি<br>
১. মহাসড়ক উন্নয়ন ও সম্প্রসারণ এবং সেতু নির্মাণ ও উন্নয়নের জন্য মাননীয় মন্ত্রী/প্রতিমন্ত্রী/জাতীয় সংসদ সদস্য, সরকারি কর্মকর্তা, বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ।<br>
২. সড়ক ও জনপথ অধিদপ্তরের আওতাধীন বিভিন্ন মহাসড়ক, সেতু ও কালভার্ট, মেরামত, সংস্কার ও রক্ষণাবেক্ষণের জন্য বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ।<br>
৩. ফেরী স্থাপনের জন্য মাননীয় মন্ত্রী/ প্রতিমন্ত্রী/জাতীয় সংসদ সদস্য, সরকারি কর্মকর্তা, বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ।<br>
৪. সড়ক ও জনপথ অধিদপ্তরের মালিকানাধীন সাময়িক অব্যবহৃত ভূমি অস্থায়ী ভিত্তিতে ইজারার অনুমতি প্রদানের ব্যবস্থা গ্রহণ।<br>
৫. সড়ক ও জনপথ অধিদপ্তরের মলিকানাধীন ভূমি ও স্থাপনায় অস্হায়ী ভিত্তিতে বিজ্ঞাপন, বিলবোর্ড, ভাস্কর্য, স্মৃতিস্মারক ইত্যাদি স্থাপনের অনুমোদনের ব্যবস্থা গ্রহণ।<br>
৬. সরঞ্জাম/যন্ত্রপাতি ভাড়ায় প্রদান।<br>
৭. উৎসে কর কর্তন প্রত্যয়নপত্র প্রদান।<br>
৮. সড়ক নির্মাণের বিভিন্ন উপকরণ ও নির্মাণ সামগ্রী সড়ক গবেষণাগারে পরীক্ষাকরণ<br>
৯. সিএনজি ফিলিং স্টেশন ও পেট্রোল পাম্প স্থাপন এবং আবাসিক/বাণিজ্যিক প্রতিষ্ঠানে প্রবেশপথের অনুমতি প্রদান<br>
১০. সিএনজি ফিলিং স্টেশন ও পেট্রোল পাম্প স্থাপন এবং আবাসিক/বাণিজ্যিক প্রতিষ্ঠানে প্রবেশপথের অনুমতি প্রদান<br>
১১. সম্পাদিত কাজের অভিজ্ঞতার সনদ প্রদান<br>
১২. সওজ এর কার্যক্রম সম্পর্কেকে তথ্য প্রদান<br>
১৩. সওজ এর সড়ক কাটার অনুমতি প্রদান<br>
১৪. ঠিকাদার/সরবরাহকারী নিবন্ধন<br>
১৫. সওজ পরিদর্শন যান/ যন্ত্রপাতি মেরামত ও রক্ষ্ণাবেক্ষন কার্যক্রম<br>
২.২) প্রাতিষ্ঠানিক সেবাঃ ২১টি<br>
২.৩) অভ্যন্তরীণ সেবা: ১৫টি<br>
৩) আপনার কাছে আমাদের প্রত্যাশা: ৪টি<br>
৪) অভিযোগ প্রতিকার ব্যবস্থাপনা: ৩টি
জোনাল অফিস
সার্কেল অফিস
জেলা অফিস
উপ-বিভাগীয় অফিস
পাবনা সড়ক ও জনপথ অধিদপ্তর ১৯৭২ সালে কার্যক্রম শুরু করে। পাবনা সদরে মূল শহরের ডিসি রোড, হাসপাতাল রোড, পুলিশ লাইন রোড ও সাধুপাড়া রোডের মিলন স্থলে অবস্থিত লাইব্রেরী বাজার সংলগ্ন সাবেক ‘‘সিএন্ডবি’’,পাবনা অফিসেই বর্তমান পাবনা সড়ক বিভাগের কার্যক্রম চলছে।
পাবনা সড়ক বিভগের আওতাধীন ৩টি বিভাগ রয়েছে:
পাবনা সড়ক বিভগাধীন সড়কের বিবরণ নিম্নরুপ:
বানৌজা কপোতাক্ষ

বাংলাদেশ নৌবাহিনী জাহাজ (সংক্ষেপেঃ বানৌজা) কপোতাক্ষ বাংলাদেশ নৌবাহিনীর আইল্যান্ড-শ্রেণীর একটি উপকূলীয় টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বানৌজা কপোতাক্ষ জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। ৬ ফেব্রুয়ারি, ১৯৭৫ সালে জাহাজটির নির্মাণ কাজ শুরু হয় এবং ২২ ফেব্রুয়ারি, ১৯৭৬ সালে জাহাজটি পানিতে ভাসানো হয়। পরবর্তীতে জাহাজটি এইচএমএস শেটল্যান্ড (পি২৯৮) নামে ৬ অক্টোবর, ১৯৭৯ সালে ব্রিটিশ রাজকীয় নৌবাহিনীতে কমিশন লাভ করে।
৩১ অক্টোবর, ২০০২ সালে বানৌজা কপোতাক্ষ জাহাজটিকে বাংলাদেশ নৌবাহিনী সংগ্রহ করে এবং জাহাজটি ৪ মে, ২০০৪ সালে নৌবাহিনীতে কমিশন লাভ করে। বর্তমানে জাহাজটি কমোডর কমান্ডিং খুলনা এর কমান্ডের অধীনে মোতায়েন রয়েছে।
২৯ এপ্রিল, ২০০৯ সালে বানৌজা কপোতাক্ষ জাহাজটি বাংলাদেশের গাঙ্গেয় বদ্বীপ অঞ্চলে রাজকীয় নৌবাহিনী সাথে দ্বিপাক্ষিক সামুদ্রিক মহড়া সমুদ্র তরঙ্গ এ অংশগ্রহণ করে। এছাড়াও জাহাজটি ২০১০ সালের ফেব্রুয়ারী মাসে ভারতের আন্দামান দ্বীপপুঞ্জে অনুষ্ঠিত দ্বিবার্ষিক বহুপাক্ষিক মহড়া অনুশীলন মিলান এ অংশগ্রহণ করে।
বানৌজা কপোতাক্ষ জাহাজটির দৈর্ঘ্য , প্রস্থ এবং গভীরতা । এটি স্বাভাবিক অবস্থায় ওজন এবং পূর্ণ অবস্থায় । জাহাজটিতে রয়েছে ২টি ক্ষমতা সম্পন্ন রাস্টন ১২আরকেসি ডিজেল ইঞ্জিন। তার ফলে জাহাজটি সর্বোচ্চ গতিতে চলতে সক্ষম। এছাড়াও জাহাজটি গতিতে সমুদ্র এলাকা জুড়ে টহল কার্যক্রম পরিচালনা করতে সক্ষম।
বানৌজা কপোতাক্ষ জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
অটোকলিমেটর

অটোকলিমেটর একটি ডবল কনভেন্স লেন্স, একে তলিমেটিং লেন্স বলে। এই লেন্সের বৈশিষ্ট্য হলাে, এর ফোকাস বিন্দুতে আলােক রশ্মি আপতিত বা পতিত হলে রশিসমূহ কলিনেটিং লেন্সের ভেতর দিয়ে প্রসারিতভাবে বের হয়ে অক্ষের সমান্তরালে চলতে থাকে। লেন্স অক্ষের সাথে লম্বভাবে কোন প্রতিফলক স্থাপন করলে, আলােক রশি ঐ প্রতিফলিত হয়ে পূনরায় ফোকাস বিন্দুতে ফিরে আসে। যদি প্রতিফলক রশ্মির সাথে লম্বভাবে স্থাপন না করে সামান্য কৌশিক ভাবে রাখা হয় তাহলে প্রসারিত ফোকাস তলে অপর একটি বিন্দুতে প্রতিবিম্বের সৃষ্টি করবে।
দুই বিন্দুর সংযােজক রেখা লেন্সের কেন্দ্রে কোনের সৃষ্টি করবে। উক্ত কোণ প্রতিফলকে উৎপন্ন কোণের দ্বিগুণ হবে। লেন্সের ফোকাস দূরত্ব, প্রতিফলকের কোণ এবং ফোকাস বিন্দু ও ফোকাস তলে প্রতিফলিত বিন্দুর দূরত্বের উপর কৌণিক ও রৈকি পরিমাপ নির্ভরশীল।
তোতাল (ব্যবসা প্রতিষ্ঠান)

তোতাল (), যার পূর্ণনাম তোতাল সোসিয়েতে আনোনিম (Total Société Anonyme), একটি ফ্রান্স-ভিত্তিক বহুজাতিক খনিজ তেল ও গ্যাসের ব্যবসা প্রতিষ্ঠান। এটি ১৯২৪ সালে প্রতিষ্ঠিত হয়। বর্তমানে এটি বিশ্বের ৭টি সর্ববৃহৎ খনিজ তেল ব্যবসা প্রতিষ্ঠানগুলির একটি। তোতাল খনিজ তেল ও গ্যাস সংক্রান্ত প্রায় সমস্ত ব্যবসায়িক কর্মকাণ্ডের সাথে জড়িত, যেগুলির মধ্যে আছে অপরিশোধিত খনিজ তেল ও প্রাকৃতিক গ্যাস অনুসন্ধান, এগুলির উত্তোলন, শক্তি উৎপাদন, পরিবহন, পরিশোধন, খনিজ তেলজাত (পেট্রোলিয়াম) দ্রব্য বাজারজাতকরণ এবং আন্তর্জাতিক অপরিশোধিত খনিজ তেল ও সংশ্লিষ্ট পণ্যের ব্যবসা। এছাড়া তোতাল একটি বৃহৎ মাপের রাসায়নিক দ্রব্য উৎপাদনকারী প্রতিষ্ঠান।
তোতাল ব্যবসা প্রতিষ্ঠানটির প্রধান কার্যালয়টি ফ্রান্সের রাজধানী প্যারিসের ঠিক পশ্চিমে কুর্বভোয়া উপশহরের লা দেফঁস এলাকাটিতে নিজস্ব একটি গগনচুম্বী অট্টালিকাতে অবস্থিত, যার নাম তুর তোতাল ("তোতাল অট্টালিকা")। প্রতিষ্ঠানটি ইউরো স্টক্স ৫০ নামক শেয়ার বাজার সূচকে অন্তর্ভুক্ত।
২০২২ সালের ডিসেম্বরে, এনজিও ফ্রেন্ডস অফ দ্য আর্থ, সার্ভি এবং চারটি উগান্ডার এনজিও তেল গ্রুপ টোটালকে আদালতে পাঠায় এবং মানবাধিকার ও পরিবেশের পরিপ্রেক্ষিতে বৃহৎ ফরাসি কোম্পানিগুলির নজরদারির দায়িত্বে আইন লঙ্ঘনের জন্য অভিযুক্ত করে।.